Ir-Regolament tal-Kummissjoni (KE) Nru 2193/2001
tat-12 ta’ Novembru 2001
li jemenda r-Regolament (KE) Nru 2138/97 li jiddetermina l-limiti taż-żoni omoġenji li jipproduċu ż-żejt taż-żebbuġa
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunita’ Ewropea,
Wara li kkunsidrat ir-Regolament tal-Kunsill Nru. 136/66/KEE tat-22 ta’ Settembru 1966 dwar l-istabbiliment ta’ organizzazzjoni komuni tas-suq taż-żjut u x-xaħmijiet [1], kif l-aħħar emendat bir-Regolament (KE) Nru. 1513/2001 [2],
Wara li kkunsidrat ir-Regolament tal-Kunsill (KEE) Nru. 2261/84 tas-17 ta’ Lulju 1984 li jistabbilixxi regoli ġenerali dwar l-għoti ta’ għajnuna għall-produzzjoni taż-żejt taż-żebbuġa u ta’ għajnuna lill-organizzazzjonijiet li jipproduċu ż-żejt taż-żebbuġa [3], kif l-aħħar emendat bir-Regolament (KE) Nru. 1639/98 [4], u b’mod partikolari l-Artikolu 19 tiegħu,
Billi:
(1) L-Artikolu 18 tar-Regolament (KEE) Nru. 2261/84 jistipula li l-produzzjoni taż-żebbuġ u l-produzzjoni taż-żejt għandhom ikunu stabbiliti minn żoni ta’ produzzjoni omoġenji skond il-figuri mogħtija minn Stati Membri produtturi.
(2) Il-limiti territorjali taż-żoni ta’ produzzjoni huma delimitati fl-Anness tar-Regolament tal-Kummissjoni (KE) Nru. 2138/97 tat-30 ta’ Ottubru 1997 li jiddelimita ż-żoni omoġenji li jipproduċu ż-żejt taż-żebbuġa [5], kif ġie l-aħħar emendat bir-Regolament (KE) Nru. 1979/2001 [6]. Għal raġunijiet amministrattivi u strutturali iż-żoni omoġenji ta’ produzzjoni fi Spanja għandhom ikunu emendati għas-sena ta’ marketing 2001/02.
(3) Il-miżuri previsti f’dan ir-Regolament jaqblu ma’ l-Opinjoni tal-Kumitat tat-Tmexxija għaż-Żjut u x-Xaħmijiet,
ADOTTAT DAN IR-REGOLAMENT:
L-Artikolu 1
Fl-Anness tar-Regolament (KE) Nru. 2138/97, f’Punt D, it-taqsima intitolata "Comunidad autónoma Andalucía" hija emendata skond l-Anness ta’ dan ir-Regolament.
L-Artikolu 2
Dan ir-Regolament għandu jidħol fis-seħħ fit-tielet jum wara l-pubblikazzjoni tiegħu fil-Ġurnal Uffiċjali tal-Komunitajiet Ewropej.
Għandu jibda japplika mill-1 ta’ Novembru 2001.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fit-12 ta’ Novembru 2001.